ประจำเดือนมาวันที่ 16 ก.พ. มีเพศสัมพันธ์เมื่อวันที่ 29 ก.พ.ไม่มีการสอดใส่แต่แฟนใช้แค่นิ้วให้ไม่แน่ใจว่านิ้วได้เปื้อนน้ำหล่อลื่นหรืออสุจิหรือไม่แต่ตอนนั้นยังไม่แตก(ถ้าเปื้อนก็ไม่ชุ่ม) ประจำเดือนถัดมามาเมื่อ 20 มี.ค.ของเดือนเม.ย.นี้ยังไม่มาเลยค่ะ จะมีโอกาสท้องไหมคะ
สวัสดีครับหากมีประจำเดือนช่วง 20 มีนาคม แต่มีเพศสัมพันธ์ก่อนหน้านั้น คงไม่ได้มีการตั้งครรภ์นะครับ เพราะการที่มีประจำเดือนมาก็แสดงว่ามีการหลุดลอกของโพรงมดลูกปกติ จึงไม่มีการปฏิสนธิและฝังตัวของเซลล์ไข่แต่อย่างใดครับส่วนหลังจากวันที่ 20 มีนาคม ถ้าหลังจากนั้นไม่ได้มีเพศสัมพันธ์ ก็ไม่น่ามีการตั้งครรภ์ได้ครับ อย่างไรก็ดี หากประจำเดือนมาช้า ก็ควรตรวจการตั้งครรภ์ดูเพื่อความแน่ใจครับหากประจำเดือนไม่มาและตรวจแล้วไม่พบการตั้งครรภ์ ก็อาจจะเกิดจากสาเหตุอื่น อาทิเช่น รังไข่ทำงานผิดปกติ น้ำหนักลด ความเครียด หรือ ภาวะไทรอยด์ต่ำ เป็นต้นครับ ซึ่งในกรณีนั้น หากต้องการตรวจหาสาเหตุ ก็ควรพบแพทย์นรีเวชต่อไปครับ